Vaagn Xachaturyan

Vaagn Garnikovich Xachaturyan () — Armaniston davlatining siyosiy arbobi. 2022-yil 13-martdan boshlab Armaniston Respublikasi Prezidenti hisoblanadi.

Hayoti 
Vaagn Xachaturyan 1959-yil 22-aprelda Armaniston SSRning Sisyan shahrida tugʻilgan. 1976-yilda Yerevan shahridagi 118-sonli oʻrta maktabni oltin medal bilan tamomlagan. 1976-1980-yillarda Yerevan xalq xoʻjaligi institutida (hozirgi Armaniston davlat iqtisodiyot universiteti) tahsil olgan. U iqtisod fakultetini tugatib, 1980-1982-yillarda SSSR Qurolli Kuchlari Sovet Armiyasi safida xizmat qilgan.

Mehnat faoliyati 
1982-1990-yillarda Razdanmash korxonasida iqtisodchi va iqtisodiy tadqiqot laboratoriyasi mudiri lavozimlarida ishlagan. 1990-yildan 1992-yilgacha boʻlim boshligʻi, shuningdek, Mars zavodi bosh direktorining oʻrinbosari lavozimiga tayinlangan. 1990-1995-yillarda Yerevan shahar kengashi deputati, 1992-1996-yillarda Yerevan meri lavozimida ishlagan. 1996-yildan 1999-yilgacha Armaniston Milliy Assambleyasi deputati, moliya-kredit, byudjet va iqtisodiy masalalar boʻyicha doimiy komissiya aʼzosi va „Respublika“ fraksiyasi aʼzosi, 1996-1998-yili esa u Armaniston prezidenti Levon Ter-Petrosyanning maslahatchisi boʻlgan.

2000-yilda Vaagn „Root“ Demokratiya va fuqarolik jamiyatini rivojlantirish markazining taʼsischi aʼzosi boʻldi. 2002-yilda siyosatshunoslik, huquq va iqtisodiy tadqiqotlar markazi vitsa-prezidenti lavozimida ishlagan. 2007-yilda Armanistonda boʻlib oʻtgan parlament saylovlarida „Impichment“ bloki vakili boʻlgan. 2006-yilda „Alternativ“ ijtimoiy-siyosiy partiyasining taʼsischi aʼzosi boʻldi. 2022-yil fevraligacha Arman milliy kongressi aʼzosi edi. 2002-yilda Huquq va iqtisodiy tadqiqotlar markazi vitsa-prezidenti hisoblangan. 2006-yilda u „Alternativ“ ijtimoiy-siyosiy tashabbusi asoschilari va aʼzolaridan biri boʻldi. 2019-yildan 2021-yilgacha boʻlgan davrda Vaagn Xachaturyan Armekonbank boshqaruvi aʼzosi boʻlgan. 2021-yil 4-avgustda Armaniston yuqori texnologiyalar sanoati vaziri etib tayinlandi.

Armaniston Prezidenti 

Armaniston prezidenti Armen Sarkisyan 2022-yil 23-yanvarda isteʼfoga chiqqanidan soʻng, Armanistonning hukmron „Fuqarolik shartnomasi“ partiyasi 30-yanvar kuni Armaniston prezidenti lavozimiga Vaagn Xachaturyan nomzodini taklif qilishdi.

Vaagn Xachaturyan saylovning birinchi turida unga 10 ta ovoz kamlik qilgan, ammo ovoz berishning ikkinchi bosqichida yaʼni, 3-mart kuni u navbatdan tashqari prezidentlik saylovlarida Armaniston prezidenti etib saylangan. Saylovda 71 nafar deputat, hukmron fraksiyaning barcha vakillari yagona nomzod sifatida uni yoqlab ovoz bergan („Nomusim bor“ va „Hayastan“ fraksiyalari nomzodlik muhokamasini boykot qildi). Inauguratsiya 13-mart kuni boʻlib oʻtdi. Bir qator ommaviy axborot vositalari va ekspertlarning fikricha, Xachaturyan bosh vazir Nikol Pashinyanning himoyachisi va uning jamoasi aʼzosi boʻlgan.

Siyosiy faoliyati 
2011-yilda Vaagn Xachaturyan Turkiyaning taklifiga binoan „Adanada Armaniston va Turkiya oʻrtasidagi munosabatlar muhokamasi“ tadbirida Adanaga tashrif buyurib, u yerda quyidagilarni taʼkidlagan edi: „Biz Turkiyadan qonli toʻqnashuvlar va ASALA uchun kechirim soʻrashga tayyormiz. Armaniston nomidan Turkiyadan uzr soʻraymiz“. 2022-yil 2-fevralda Xachaturyan Armaniston va Turkiya oʻrtasida diplomatik munosabatlar oʻrnatish tarafdori boʻlgan. Vaagn Xachaturyan Vestminster zalidagi qirolicha Yelizaveta IIning tantanali marosimidagi voqeasidan soʻng jamoatchilik eʼtiroziga va ommaviy axborot vositalarining tanqidiga duch keladi. Xabarlarda aytilishicha, Xachaturyan tantanali tadbirda hamrohlari bilan baland ovozda gapirganlikda va Vestminster zalida oʻrnatilgan tartibni buzganlikda ayblangan. Voqea keng tanqidlarga sabab boʻldi. Vestminster zalida uning xatti-harakati bilan bogʻliq bahs-munozaralar sarlavhalarga aylandi.

Ilmiy faoliyati 
Vaagn Xachaturyan ilmiy va professional maqolalar, liberal, iqtisodiy, siyosiy kitoblar va bir qancha tarjimalar muallifi hisoblanadi.

Oilasi 
Vaagn Xachaturyan uylangan va uning ikki farzandi bor.

Manbalar

Havolalar 
 

Siyosatchilar